मुख्यमंत्री शिवराज सिंह चौहान की जनआशीर्वाद यात्रा के दौरान सीधी के पटपरा में किए गए हमले की कैबिनेट ने निंदा की है। बैठक में बाकायदा निंदा प्रस्ताव पारित किया गया। साथ ही यह भी कहा कि कांग्रेस मुख्यमंत्री की लोकप्रियता से बौखला गई है और गलत हथकंडे अपना रही है। सपाक्स के अजा-अजजा अत्याचार निवारण अधिनियम में संशोधन के खिलाफ चलाए जा रहे विरोध प्रदर्शन का नाम लिए बगैर शांति की अपील की गई।